cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.1250
title: ความคิดเห็นของเจ้าหน้าที่ผู้ปฏิบัติงานในสถานรองรับที่คุ้มครองสวัสดิภาพเด็กกักต่อขั้นตอนการปฏิบัติงานที่เป็นมาตรฐาน (standard operating procedure-SOP) ภายใต้บันทึกความเข้าใจ เรื่องการกำหนดมาตรการและแนวทางแทนการกักตัวเด็กไว้ในสถานกักตัวคนต่างด้าวเพื่อรอการส่งกลับ

description: การศึกษานี้มีวัตถุประสงค์ เพื่อศึกษาความคิดเห็นต่อการปฏิบัติงานและการเตรียมความพร้อมในการปฏิบัติงานตามขั้นตอนการปฏิบัติงานที่เป็นมาตรฐาน (SOP) ของเจ้าหน้าที่ผู้ปฏิบัติงานในสถานรองรับที่คุ้มครองสวัสดิภาพเด็กกัก โดยใช้ระเบียบวิธีวิจัยเชิงคุณภาพ เก็บรวบรวมข้อมูลด้วยแบบสัมภาษณ์กึ่งโครงสร้าง ผู้มีส่วนร่วมในการวิจัย คือ นักสังคมสงเคราะห์ที่ปฏิบัติงานในบ้านพักเด็กและครอบครัว จำนวน 10 แห่ง ที่มีจำนวนเด็กกักมากที่สุดแห่งละ 1 คน ผลการศึกษาพบว่า เจ้าหน้าที่ผู้ปฏิบัติงานได้แสดงความคิดเห็นต่อขั้นตอนการปฏิบัติงานที่เป็นมาตรฐาน (SOP) 5 ขั้นตอน ดังนี้ ขั้นตอนที่ 1 มีการจัดพื้นที่สำหรับการคัดกรองและขึ้นทะเบียนประวัติเด็กอย่างเหมาะสม ขั้นตอนที่ 2 บ้านพักเด็กและครอบครัวดูแลเด็กกักตามบทบาทภารกิจของหน่วยงาน ขั้นตอนที่ 3 บางพื้นที่มีการจัดทำแผนโดยการประชุมหารือของคณะทำงาน แผนการให้ความช่วยเหลือระยะสั้นและระยะยาว ขั้นตอนที่ 4 มีการดำเนินการตามแผนการให้ความช่วยเหลือรายบุคคลและติดตามประเมินผล ขั้นตอนที่ 5 มีการเตรียมความพร้อม ผ่านกิจกรรมของหน่วยงานก่อนส่งเด็กคืนสู่สังคม และความคิดเห็นต่อการเตรียมความพร้อมในการปฏิบัติงานด้านความรู้ความสามารถ แบ่งออกเป็น 5 ด้าน ได้แก่ 1) ความรู้ด้านการดูแลเด็กตามหลักศาสนา เชื้อชาติ และวัฒนธรรม 2) ความรู้ด้านกฎหมายที่เกี่ยวข้อง 3) ความรู้ด้านการเข้าเมืองโดยผิดกฎหมาย 4) ความรู้ด้านขั้นตอนการปฏิบัติงานที่เป็นมาตรฐาน (SOP) และ 5) ทักษะด้านการจัดการรายกรณี และด้านจิตใจ หน่วยงานควรมีการจัดสวัสดิการเพิ่มขึ้นและมีการเสริมแรงด้านจิตใจ ข้อเสนอแนะจากการศึกษา คือ ควรจัดตั้งคณะทำงานระดับจังหวัดในทุกพื้นที่ควรจัดทำความร่วมมือกับประเทศต้นทางและประเทศที่ 3 และควรจัดทำหลักสูตรการเรียนการสอนให้แก่เด็ก ที่เข้าเมืองโดยผิดกฎหมายรวมทั้งเจ้าหน้าที่ผู้ปฏิบัติงานควรได้รับการอบรมความรู้และควรได้รับสวัสดิการเพิ่มขึ้น
DOI: 10.14457/tu.the.2021.1251
title: ความสัมพันธ์ระหว่างความต้องการสวัสดิการสำหรับครอบครัวกับคุณภาพชีวิตการทำงาน: กรณีศึกษาพนักงานบริษัทเอกชนแห่งหนึ่ง

description: การศึกษาครั้งนี้มีวัตถุประสงค์เพื่อศึกษาความต้องการสวัสดิการสำหรับครอบครัว ระดับคุณภาพชีวิตการทำงานของพนักงานบริษัทเอกชนแห่งหนึ่ง และศึกษาความสัมพันธ์ระหว่างความต้องการสวัสดิการสำหรับครอบครัวกับคุณภาพชีวิตการทำงานของพนักงานบริษัทเอกชนแห่งหนึ่ง โดยใช้ระเบียบวิธีวิจัยเชิงปริมาณ เก็บรวบรวมข้อมูลด้วยแบบสอบถาม ผู้มีส่วนร่วมในการวิจัย คือ พนักงานบริษัทเอกชนแห่งหนึ่ง จำนวน 172 คน วิเคราะห์ข้อมูลโดยใช้โปรแกรมสำเร็จรูป (SPSS) เพื่อวิจัยทางสังคมศาสตร์และวิเคราะห์ข้อมูลโดยสถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน การเปรียบเทียบความความสัมพันธ์ระหว่างตัวแปร Chi-Square และสัมประสิทธิสหสัมพันธ์ (Correlation Coefficient) โดยมีนัยสำคัญทางสถิติ 0.05 ผลการศึกษาพบว่า กลุ่มตัวอย่างส่วนใหญ่เพศหญิง อายุระหว่าง 31-40 ระดับการศึกษาปริญญาตรี สถานภาพโสด อายุงาน 1-2 ปี เงินเดือน/รายได้สุทธิอยู่ที่ 20,001-30,000 บาท สังกัดหน่วยงานที่ 4 ส่วนการศึกษาความต้องการสวัสดิการสำหรับครอบครัว พบว่า สวัสดิการครอบครัวด้านสุขภาพมีความต้องการมากที่สุด รองลงมา ได้แก่ ด้านเศรษฐกิจ ด้านการศึกษา และด้าน สังคมและนันทนาการ ส่วนการศึกษาคุณภาพชีวิตการทำงาน พบว่า คุณภาพชีวิตการทำงานด้านความมั่นคงและความก้าวหน้าในการทำงานมีระดับคุณภาพชีวิตมากที่สุด รองลงมา ได้แก่ ด้าน การพัฒนาความสามารถ ด้านการได้รับค่าตอบแทนในการทำงานที่เพียงพอและยุติธรรม และด้านการมีความสมดุลในชีวิตส่วนตัว ผลการเปรียบเทียบความสัมพันธ์ระหว่างตัวแปร พบว่า ความต้องการสวัสดิการครอบครัวมีความสัมพันธ์กันในเชิงบวกกับคุณภาพชีวิตในการทำงาน ได้แก่ สวัสดิการด้านสังคมและนันทนาการมีความสัมพันธ์กับคุณภาพชีวิตการทำงานด้านความมั่นคงและความก้าวหน้าในการทำงาน ด้านการพัฒนาความสามารถ และด้านการมีความสมดุลในชีวิตส่วนตัว ส่วนสวัสดิการด้านการศึกษามีความสัมพันธ์กับคุณภาพชีวิตการทำงานด้านการได้รับค่าตอบแทนในการทำงานที่เพียงพอและยุติธรรม ด้านการพัฒนาความสามารถ และด้านการมีความสมดุลในชีวิตส่วนตัว
DOI: 10.6084/m9.figshare.24523786
title: <b>Effect of plant surface soil volatiles on</b>

description: Plant volatiles are important for insect selection of oviposition sites. <i>Monolepta signata </i>is an important agricultural pest. The adults damage aboveground plant parts and lay eggs on the surface soil. We hypothesized that the attraction of<i> M. signata </i>adults to specific volatiles is the main reason for their choice of oviposition site. Therefore, our study aimed to assess the effect of plant surface soil volatiles on the oviposition behavior of <i>M. signata</i>. We identified the olfactory active volatile compounds (OAVCs) involved in the selection of oviposition sites in <i>M. signata</i>. In the oviposition selection cage test, <i>M. signata </i>preferred to lay eggs in corn soil. OAVCs were extracted from corn soil using gas chromatography-mass spectrometry and included one terpenoid, three alcohols, three ketones, four aldehydes, six hydrocarbons, one olefin, and four aromatics. Y-tube olfactometer tests showed that tridecane, 6,10,14-trimethyl-pentadecanone, 2-ethylhexyl salicylate, 2-ethylhexanal, decanal, 6-methyl-5-hepten-2-one, nonanal, and longifolene attracted <i>M.</i><i> </i><i>signata</i> females. In the oviposition selection test, 6,10,14-trimethyl-pentadecanone, 6-methyl-5-hepten-2-one, and nonanal promoted oviposition in <i>M. signata</i> females. Our results can pave the way for developing new ‘attract and kill strategies’ for <i>M. signata</i> control.
DOI: 10.6084/m9.figshare.24523786.v1
title: <b>Effect of plant surface soil volatiles on</b>

description: Plant volatiles are important for insect selection of oviposition sites. <i>Monolepta signata </i>is an important agricultural pest. The adults damage aboveground plant parts and lay eggs on the surface soil. We hypothesized that the attraction of<i> M. signata </i>adults to specific volatiles is the main reason for their choice of oviposition site. Therefore, our study aimed to assess the effect of plant surface soil volatiles on the oviposition behavior of <i>M. signata</i>. We identified the olfactory active volatile compounds (OAVCs) involved in the selection of oviposition sites in <i>M. signata</i>. In the oviposition selection cage test, <i>M. signata </i>preferred to lay eggs in corn soil. OAVCs were extracted from corn soil using gas chromatography-mass spectrometry and included one terpenoid, three alcohols, three ketones, four aldehydes, six hydrocarbons, one olefin, and four aromatics. Y-tube olfactometer tests showed that tridecane, 6,10,14-trimethyl-pentadecanone, 2-ethylhexyl salicylate, 2-ethylhexanal, decanal, 6-methyl-5-hepten-2-one, nonanal, and longifolene attracted <i>M.</i><i> </i><i>signata</i> females. In the oviposition selection test, 6,10,14-trimethyl-pentadecanone, 6-methyl-5-hepten-2-one, and nonanal promoted oviposition in <i>M. signata</i> females. Our results can pave the way for developing new ‘attract and kill strategies’ for <i>M. signata</i> control.
DOI: 10.14457/tu.the.2021.1252
title: แนวทางการส่งเสริมการเป็นองค์กรแห่งความสุขของสำนักงานปลัด กระทรวงการพัฒนาสังคมและความมั่นคงของมนุษย์

description: การวิจัยครั้งนี้มีวัตถุประสงค์ 1) เพื่อศึกษาลักษณะขององค์กรแห่งความสุขของสำนักงานปลัดกระทรวงการพัฒนาสังคมและความมั่นคงของมนุษย์ 2) เพื่อศึกษาแนวทางการเป็นองค์กรแห่งความสุขของสำนักงานปลัดกระทรวงการพัฒนาสังคมและความมั่นคงของมนุษย์ใช้ระเบียบวิธีการวิจัยแบบผสานวิธี (Mixed Method Research) การวิจัยเชิงปริมาณ โดยใช้แบบสอบถาม การวิจัยเชิงคุณภาพ ใช้การสัมภาษณ์แบบมีโครงสร้าง การวิเคราะห์ข้อมูลใช้สถิติ การแจกแจงความถี่ (Frequency) หาค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation) และวิเคราะห์ข้อมูลเชิงคุณภาพด้วยการวิเคราะห์เนื้อหา (Content Analysis) ผลการศึกษา พบลักษณะขององค์กรแห่งความสุข ประกอบด้วย ด้านนโยบายขององค์กร ด้านความผูกพันต่อองค์กร ด้านสวัสดิการ ด้านความคาดหวังต่อการเป็นสมาชิกขององค์กร ด้านความสมดุลระหว่างชีวิตและการทำงาน และด้านโอกาสความก้าวหน้าในการทำงาน พบว่า ด้านความคาดหวังต่อการเป็นสมาชิกขององค์กร มีความคิดเห็นอยู่ในระดับมากที่สุด ขณะที่ความสมดุลระหว่างชีวิตและการทำงาน อยู่ในระดับต่ำที่สุด สำหรับแนวทางการเป็นองค์กรแห่งความสุข ได้แก่ ด้านโครงสร้างพื้นฐานขององค์กรที่มีประสิทธิภาพ ด้านภาวะผู้นำของผู้บริหาร ด้านกระบวนการทำงานอย่างเป็นระบบ ด้านการเพิ่มศักยภาพของบุคลากร และด้านการมีส่วนร่วมของบุคลากรและทุกภาคส่วน ในภาพรวมมีความคิดเห็นอยู่ในระดับมาก ข้อเสนอแนะกิจกรรมหรือแนวทางการส่งเสริมความสุขในการทำงาน เพื่อนำไปสู่การเป็นองค์กรแห่งความสุขของสำนักงานปลัดกระทรวงการพัฒนาสังคมและความมั่นคงของมนุษย์ ทั้งนี้ องค์กรควรมีนโยบายใน การบริหารงานที่ให้ความสำคัญกับนโยบายพัฒนาบุคลากรควบคู่กับการสร้างการเป็นองค์กรแห่งความสุข ควรมีการเพิ่มสวัสดิการ เช่น กลุ่มออมเงิน ประกันชีวิตบุคลากรในการพื้นที่ปฏิบัติงาน เพื่อความสมดุลระหว่างชีวิตและการทำงาน
DOI: 10.14457/tu.the.2021.1253
title: การทำงานของทีมสหวิชาชีพในการเตรียมความพร้อมผู้ป่วยโรคจิตเภทซับซ้อนก่อนจำหน่าย: กรณีศึกษาโรงพยาบาลจิตเวชนครสวรรค์ราชนครินทร์

description: การศึกษาครั้งนี้ มีวัตถุประสงค์เพื่อศึกษาปัญหาและอุปสรรคจากการทำงานของ ทีมสหวิชาชีพในการเตรียมความพร้อมผู้ป่วยโรคจิตเภทซับซ้อนก่อนจำหน่าย และเพื่อนำเสนอ แนวทางการปรับปรุงและพัฒนาการทำงานของทีมสหวิชาชีพในการเตรียมความพร้อมผู้ป่วย โรคจิตเภทซับซ้อนก่อนจำหน่าย ผู้วิจัยใช้ระเบียบวิธีวิจัยเชิงคุณภาพ เก็บรวบรวมข้อมูลด้วย การสัมภาษณ์แบบมีโครงสร้าง ผู้มีส่วนร่วมในการวิจัยมี 14 กรณี ประกอบด้วย 7 วิชาชีพ ได้แก่ จิตแพทย์ พยาบาลแผนกผู้ป่วยนอก พยาบาลแผนกผู้ป่วยใน เภสัชกร นักจิตวิทยา พยาบาลจิตเวชชุมชนและนักสังคมสงเคราะห์ ผลการศึกษาพบว่า ทีมสหวิชาชีพมีหน้าที่ดูแล รักษา บำบัดและฟื้นฟูสมรรถภาพผู้ป่วยก่อนกลับคืนสู่สังคม มีการทำงานร่วมกับครอบครัวของผู้ป่วย หน่วยงานประสาน ส่งต่อผู้ป่วย ชุมชน และเครือข่ายทางสังคม มีการปรึกษา ประสานงาน และประชุมวางแผนดูแลผู้ป่วยร่วมกัน ซึ่งปัญหาส่วนใหญ่ที่พบจากการทำงานร่วมกันคือ การไม่มีความรู้และความเข้าใจเกี่ยวกับโรคจิตเภทซับซ้อนและแนวทางการดูแลผู้ป่วย แนวทางจัดการปัญหาคือ ทีมสหวิชาชีพและหน่วยงานที่เกี่ยวข้องจัดกิจกรรมเสริมความรู้และความเข้าใจให้กับผู้ที่สนใจ ปัญหาเรื่องการไม่ยอมรับและปฏิเสธผู้ป่วยกลับคืนสู่สังคม แนวทางจัดการปัญหาคือ สร้างความเข้าใจเกี่ยวกับโรคจิตเภทซับซ้อน วิธีการดูแลผู้ป่วย และพยายามปรับมุมมองผู้ดูแลให้ผู้ป่วยได้รับการยอมรับ ปัญหาเรื่องหน่วยงานที่เกี่ยวข้องไม่สะดวกเข้าร่วมประชุมวางแผนเตรียมความพร้อมดูแลผู้ป่วย แนวทางจัดการปัญหาคือ หน่วยงานต่างๆ ควรจัดลำดับความสำคัญของงานและเห็นความสำคัญของการวางแผนเตรียมความพร้อมผู้ป่วยก่อนจำหน่ายแบบองค์รวม
DOI: 10.14457/tu.the.2021.1254
title: ทัศนคติและความต้องการการมีงานทำของผู้สูงอายุในเทศบาลนครนนทบุรี

description: การศึกษาเรื่อง “ทัศนคติและความต้องการการมีงานทำของผู้สูงอายุ ในเทศบาลนครนนทบุรี” มีวัตถุประสงค์เพื่อศึกษาทัศนคติต่อการทำงาน ความต้องการการมีงานทำ ตลอดจน ความคิดเห็นต่อปัญหา อุปสรรค ต่อการทำงานของผู้สูงอายุ เก็บข้อมูลจากกลุ่มตัวอย่างที่มีอายุระหว่าง 60-65 ปี ที่อาศัยใน 3 ตำบล ของเทศบาลนครนนทบุรี จำนวน 385 คน สามารถเก็บข้อมูลได้ทั้งหมด 307 คน คิดเป็นร้อยละ 80.00 ใช้แบบสอบถามเป็นเครื่องมือในการเก็บรวบรวมข้อมูล และวิเคราะห์ความสัมพันธ์และความแตกต่างของตัวแปรโดยใช้ t-test, F-test และวิเคราะห์ ความแปรปรวนทางเดียว (One Way ANOVA) ซึ่งกำหนดค่านัยสำคัญทางสถิติที่ระดับ 0.05 ผลการศึกษามีดังนี้ กลุ่มตัวอย่างร้อยละ 67.75 เป็นเพศหญิง ส่วนใหญ่นับถือศาสนาพุทธและสมรสแล้ว ศึกษาในระดับประถมศึกษา ไม่ได้ทำงานใดๆ/ว่างงาน และกำลังหางานทำ ในขณะที่กลุ่มที่ทำงานและได้รับค่าจ้างส่วนมากประกอบอาชีพรับจ้าง มีรายได้ส่วนตัวและรายได้ครอบครัวอยู่ระหว่าง 5,001-15,000 บาท/เดือน และไม่เคยเป็นสมาชิกกลุ่มใดๆเลย กลุ่มตัวอย่างมองเห็นว่าตนเอง มีคุณประโยชน์ในการทำงาน แต่กลับไม่ต้องการทำงาน ซึ่งมีเพียง 85 คน จาก 307 คน เท่านั้น ที่ต้องการทำงาน โดยเลือกทำงานในช่วงอายุ 60-64 ปี ทำงานน้อยกว่าหรือเท่ากับ 5 วัน/สัปดาห์ เป็นงานที่มีความยืดหยุ่นและไม่สังกัดองค์กรใดๆ ต้องการค่าจ้างแบบรายเดือนอยู่ระหว่าง 5,001-15,000 บาท/เดือน สวัสดิการ 3 ด้าน ที่ต้องการมากที่สุด คือ ด้านสิทธิในการรักษาพยาบาล ที่ทำงานมีแสงสว่างและอุณภูมิที่เหมาะสม และการสนับสนุนจากสังคมด้านการหางาน เงินทุน การฝึกอบรมอาชีพ ผลการศึกษาความสัมพันธ์ของตัวแปรต่างๆ ของกลุ่มตัวอย่าง ที่นัยความสำคัญทางสถิติ 0.05 พบว่า ทัศนคติต่อการทำงานในมิติต่อตนเองและครอบครัว รวมทั้งมิติการทำงานต่อสังคม อยู่ในระดับมาก ทั้งนี้ตัวแปรร่วมที่มีความแตกต่างแต่เหมือนกัน คือ ตัวแปรด้านอายุ การประกอบอาชีพ และรายได้ครอบครัว สำหรับทัศนคติต่อการทำงานทั้งมิติต่อตนเองและครอบครัว รวมทั้งมิติต่อสังคมมีความแตกต่างกันในกลุ่มตัวอย่างที่ต้องการทำงานและไม่ต้องการ ส่วนปัญหาและอุปสรรคในการทำงาน พบว่า เป็นปัญหาที่เกิดจากลักษณะบุคคลและครอบครัว โดยมีตัวแปรสำคัญด้านการศึกษา รายได้ส่วนตัว และรายได้ครอบครัว นอกจากนี้ยังพบว่าการเป็นสมาชิกกลุ่ม คือ ตัวแปร ที่เป็นปัญหาด้านความสามารถและทักษะของแรงงาน ที่ทำให้แตกต่างกัน ข้อเสนอแนะจากการศึกษา เทศบาลนครนนทุบรีควรดำเนินตามแผนพัฒนาและนโยบายด้านผู้สูงอายุ หน่วยงานภาครัฐและหน่วยงานท้องถิ่น ส่งเสริมนโยบายการจ้างงานผู้สูงอายุและเพิ่มมาตรการทางภาษีพิเศษแก่ภาคเอกชน รวมถึงเพิ่มมาตรการห้ามมิให้นายจ้างเลือกปฏิบัติต่อการจ้างลูกจ้างสูงอายุ เพื่อการพัฒนาคุณภาพชีวิตของผู้สูงอายุให้เป็นรูปธรรมและครอบคลุมทุกมิติ สร้างความตระหนักแก่สังคมในการเห็นคุณค่าของผู้สูงอายุ โดยสนับสนุนด้านความรู้ สิทธิต่างๆ และข้อกฎหมาย จัดหาเงินทุน เพื่อส่งเสริมอาชีพแก่ผู้สูงอายุทั้งในและนอกระบบ พัฒนาระบบฐานข้อมูลเกี่ยวกับงานของผู้สูงอายุ ที่สามารถเชื่อมโยงกันระหว่างรัฐ เอกชน และผู้สูงอายุ โดยตรง พัฒนาสิ่งแวดล้อมตามหลักอารยะสถาปัตย์ที่เอื้อต่อการทำงานของผู้สูงอายุ รวมถึงประชาสัมพันธ์สิทธิพิเศษด้านการเพิ่มประชากร เพื่อป้องกันภาวะการขาดแรงงานและภาวะพึ่งพิงของวัยสูงอายุในอนาคต
DOI: 10.14457/tu.the.2022.1426
title: ความคาดหวังของคนพิการต่อการจัดสวัสดิการสังคมขององค์กรปกครองส่วนท้องถิ่น: กรณีศึกษาเทศบาลตำบลระแหง อำเภอลาดหลุมแก้ว จังหวัดปทุมธานี

description: การศึกษาครั้งนี้มีวัตถุประสงค์เพื่อศึกษาความคาดหวังในการจัดสวัสดิการสังคมของ คนพิการ ศึกษาปัจจัยส่วนบุคคลที่มีความสัมพันธ์ต่อความคาดหวังในการจัดสวัสดิการสังคมของ คนพิการ และศึกษาข้อเสนอแนะเกี่ยวกับความคาดหวังในการจัดสวัสดิการสังคมของคนพิการใน เขตเทศบาลตำบลระแหง อำเภอลาดหลุมแก้ว จังหวัดปทุมธานี เป็นการวิจัยเชิงสำรวจ โดย กลุ่มตัวอย่างที่ใช้ในการศึกษาครั้งนี้คือ คนพิการทุกประเภทความพิการที่จดทะเบียนคนพิการแล้ว และอาศัยอยู่ในพื้นที่ของเทศบาลตำบลระแหง อำเภอลาดหลุมแก้ว จังหวัดปทุมธานี จำนวน 152 ราย เครื่องมือที่ใช้ คือ แบบสอบถาม สถิติที่ใช้ในการศึกษาข้อมูล ได้แก่ ค่าแจกแจงความถี่ ค่าร้อยละ ค่าเฉลี่ย ค่าเบี่ยงเบนมาตรฐาน ค่าต่ำสุด และค่าสูงสุด การทดสอบความสัมพันธ์โดยใช้ Chi-Square และ Correlation ผลการศึกษาสรุปได้ดังนี้ 1) กลุ่มตัวอย่างส่วนใหญ่เป็นเพศชาย มีช่วงอายุ 60 ปีขึ้นไป จบการศึกษาอยู่ในระดับมัธยมศึกษาตอนต้น และไม่ได้ประกอบอาชีพ ส่วนใหญ่อาศัยอยู่หมู่ที่ 3 ชุมชนคลองระแหงพัฒนา โดยมีช่วงระยะเวลาที่อาศัยอยู่ในชุมชนระหว่าง 0-19 ปี และกลุ่มตัวอย่างส่วนใหญ่มีความพิการทางการเคลื่อนไหวหรือทางร่างกาย 2) ผลการศึกษาความคาดหวังในการจัดสวัสดิการสังคมของคนพิการในเขตเทศบาลตำบลระแหง อำเภอลาดหลุมแก้ว จังหวัดปทุมธานี พบว่า กลุ่มตัวอย่างส่วนใหญ่มีความคาดหวังในภาพรวมอยู่ในระดับมาก (ค่าเฉลี่ย 3.83) และผลการศึกษาปัจจัยส่วนบุคคลที่มีความสัมพันธ์ต่อความคาดหวังในการจัดสวัสดิการสังคมของคนพิการใน เขตเทศบาลตำบลระแหง อำเภอลาดหลุมแก้ว จังหวัดปทุมธานี พบว่า ระดับการศึกษาของ กลุ่มตัวอย่างมีความสัมพันธ์ต่อความคาดหวังในการจัดสวัสดิการสังคมขององค์กรปกครองส่วนท้องถิ่น ด้านการศึกษา (Education) 3) ผลการศึกษาข้อเสนอแนะเกี่ยวกับความคาดหวังในการจัด สวัสดิการสังคมของคนพิการในเขตเทศบาลตำบลระแหง อำเภอลาดหลุมแก้ว จังหวัดปทุมธานี พบว่า กลุ่มตัวอย่างส่วนใหญ่ไม่แสดงความคิดเห็น ร้อยละ 87.50 และแสดงความคิดเห็น ร้อยละ 12.50 โดยแบ่งตามด้านสวัสดิการสังคม ดังนี้ 1. ด้านสุขภาพอนามัย (Health)-การมีกิจกรรมการออกกำลังกายของคนพิการ 2. ด้านการทำงานและการรายได้ (Employment and Income maintenance)-ต้องการให้มีการสร้างอาชีพให้กับผู้พิการ เช่น ช่างเสื้อผ้า ช่างซ่อมรถ การทำขนมหวาน การคัดแยกขยะสร้างรายได้ เป็นต้น และควรจัดหางานให้คนพิการทำมีกฎหมายหรือตลาดรองรับผู้พิการใน การเข้าทำงาน 3. ด้านบริการสังคม (Social Service)-การประชาสัมพันธ์ข้อมูลข่าวสารเกี่ยวกับ คนพิการ และการให้ความช่วยเหลือโดยให้ส่วนราชการเป็นตัวกลางประสานระหว่างประชาชนกับหน่วยงานต่างๆ
DOI: 10.14457/tu.the.2022.1427
title: ประวัติชีวิตผู้ดูแลผู้บกพร่องทางสติปัญญาที่ไม่ยินดีจำหน่ายออกจากโรงพยาบาล: กรณีการรักษาแบบผู้ป่วยใน โรงพยาบาลจิตเวชเด็กและวัยรุ่นแห่งหนึ่ง

description: การวิจัยครั้งนี้มีวัตถุประสงค์เพื่อศึกษาประวัติชีวิต ลักษณะการดำรงอยู่ พลังอำนาจ และอัตลักษณ์ของผู้ดูแล ผู้บกพร่องทางสติปัญญาที่มีความพร้อมในการจำหน่ายแต่ไม่ยินดีจำหน่าย ที่มาใช้บริการรูปแบบผู้ป่วยในของโรงพยาบาลจิตเวชเด็กและวัยรุ่นแห่งนี้ โดยใช้ระเบียบวิจัย เชิงคุณภาพ เก็บข้อมูลโดยการสัมภาษณ์เชิงลึก และใช้เทคนิคเรื่องเล่า ผ่านการใช้แบบสัมภาษณ์ กึ่งโครงสร้าง คัดเลือกผู้มีส่วนร่วมในการวิจัยแบบเฉพาะเจาะจงแบ่งเป็น 2 กลุ่ม คือ (1) ผู้ดูแล ซึ่งมีความพร้อมในการจำหน่ายแต่ไม่ยินดีจำหน่าย 9 ราย และ (2) ผู้ดูแลซึ่งมีความพร้อมใน การจำหน่ายและยินดีจำหน่าย 3 ราย รวม 12 ราย ผลการศึกษา พบว่า (1) ลักษณะการดำรงอยู่ของผู้ดูแลที่ใช้บริการในรูปแบบผู้ป่วยใน เกิดจากการยอมรับภาวะบกพร่องทางสติปัญญาผ่านการรับรู้ การใช้บริการทางการแพทย์ การดูแลที่โรงพยาบาลมีสภาพแวดล้อมที่เอื้อกว่าที่บ้าน โดยมี การประเมินความคุ้มค่าอันก่อให้เกิดคุณค่า (2) พลังอำนาจของผู้ดูแลมาจาก 3 แหล่ง คือ ตนเอง ครอบครัว และสังคม ผู้ดูแลใช้อำนาจในการต่อรองกับบริการในรูปแบบผู้ป่วยใน และการใช้สวัสดิการคนพิการ ก่อให้เกิดการครอบครองทรัพยากร (3) อัตลักษณ์ของผู้ดูแล ผู้บกพร่องทางสติปัญญา คือการคิดว่าตนเองเป็นบุคคลสำคัญ แม้จะต้องเผชิญกับความเหนื่อยล้าก็ทำให้รับรู้ถึงคุณค่าแห่งชีวิต ซึ่งก่อให้เกิดอัตลักษณ์ที่คงทน ข้อเสนอแนะคือควรมีการปรับบริการที่เชื่อมโยงกับการดูแลหลังจำหน่ายเพื่อสร้าง ความเชื่อมั่นในการเข้าถึงบริการและสร้างความเท่าเทียม ควรมีนโยบายที่ขยายขอบเขตการทำงานร่วมกับหน่วยงานในชุมชน และจัดให้มีพื้นที่ทางสังคมและมีสวัสดิการสำหรับผู้บกพร่องทางสติปัญญาที่คำนึงความหลากหลาย
DOI: 10.14457/tu.the.2021.1255
title: แนวทางการพัฒนาการขับเคลื่อนข้อเสนอมติสมัชชาครอบครัวสู่การปฏิบัติของกรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์

description: การวิจัยนี้มีวัตถุประสงค์ เพื่อศึกษาปัญหาและอุปสรรคของการขับเคลื่อนข้อเสนอ มติสมัชชาครอบครัวของกรมกิจการสตรีและสถาบันครอบครัว กระทรวงการพัฒนาสังคมและ ความมั่นคงของมนุษย์ และศึกษาแนวทางการพัฒนาการขับเคลื่อนข้อเสนอมติสมัชชาครอบครัวของกรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์ ด้วยระเบียบวิธีวิจัยแบบผสานวิธี ใช้แบบสอบถามและการสัมภาษณ์เป็นเครื่องมือศึกษากับกลุ่มตัวอย่าง คือ กลุ่มผู้ปฏิบัติงานจากสำนักงานพัฒนาสังคมและความมั่นคงของมนุษย์จังหวัด 76 จังหวัด และสำนักพัฒนาสังคม กรุงเทพมหานคร จำนวน 77 คน กลุ่มผู้กำหนดนโยบายของส่วนกลางและส่วนภูมิภาค 5 คน การวิเคราะห์ข้อมูลใช้สถิติการหาค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation) และวิเคราะห์ข้อมูลเชิงคุณภาพด้วยการวิเคราะห์เนื้อหา (Content Analysis) ผลการศึกษา พบปัญหาและอุปสรรคของการขับเคลื่อนข้อเสนอ มติสมัชชาครอบครัวสู่การปฏิบัติด้านสมรรถนะ มีปัญหาและอุปสรรคมากที่สุด อยู่ในระดับน้อย มีค่าเฉลี่ยเท่ากับ 1.38 ขณะที่ด้านอำนาจและความผูกพันระหว่างองค์กร และด้านการมีส่วนร่วม มีปัญหาและอุปสรรคน้อยที่สุด อยู่ในระดับน้อย โดยมีค่าเฉลี่ยเท่ากับ 0.75 และ 0.21 ตามลำดับ สำหรับการปฏิบัติงานตามแนวทางการขับเคลื่อนข้อเสนอมติสมัชชาครอบครัวสู่การปฏิบัติ ได้แก่ ด้านการจัดองค์กร ด้านการยอมรับ ด้านการประสานหน่วยงาน ด้านการจัดสรรทรัพยากร ด้านการดำเนินการ และด้านการสร้างความต่อเนื่อง ในภาพรวมมีความคิดเห็นอยู่ในระดับมาก ข้อเสนอแนะ กรมกิจการสตรีและสถาบันครอบครัว กระทรวงการพัฒนาสังคมและความมั่นคง ของมนุษย์ ควรมีการออกแบบกระบวนการขับเคลื่อนข้อเสนอมติสมัชชาครอบครัวที่ชัดเจน พร้อมทั้งให้ความสำคัญกับการพัฒนาบุคลากรในการปฏิบัติงาน และการสนับสนุนงบประมาณ เพื่อนำไปสู่ความสำเร็จในการขับเคลื่อนนโยบายสู่การปฏิบัติได้อย่างชัดเจน
DOI: 10.14457/tu.the.2022.1428
title: ความสมดุลระหว่างชีวิตและการทำงานของพี่เลี้ยงที่ดูแลคนไร้ที่พึ่งสังกัดกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์

description: การศึกษาครั้งนี้มีวัตถุประสงค์ 3 ประการ 1) เพื่อศึกษาระดับของความสมดุลระหว่างชีวิตและการทำงานของพี่เลี้ยงที่ดูแลคนไร้ที่พึ่ง 2).เพื่อศึกษาระดับของคุณภาพชีวิตในการทำงานของ พี่เลี้ยงที่ดูแลคนไร้ที่พึ่ง 3) เพื่อศึกษาความสัมพันธ์ระหว่างความสมดุลระหว่างชีวิตและการทำงานโดยรวมและรายด้านกับคุณภาพชีวิตในการทำงานของพี่เลี้ยงที่ดูแลคนไร้ที่พึ่ง โดยใช้ระเบียบวิธีวิจัย เชิงปริมาณ เก็บรวบรวมข้อมูลโดยใช้แบบสอบถาม กลุ่มตัวอย่างคือพี่เลี้ยงที่ดูแลคนไร้ที่พึ่ง สังกัด กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ จำนวน 102 คน ซึ่งใช้การสุ่มกลุ่มตัวอย่างแบบโควต้า วิเคราะห์ข้อมูลโดยใช้โปรแกรมสำเร็จรูปทางสังคมศาสตร์ และสถิติที่ใช้ ได้แก่ ค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน และสถิติสหสัมพันธ์ ผลการศึกษาพบว่า พี่เลี้ยงที่ดูแลคนไร้ที่พึ่งมีระดับความสมดุลระหว่างชีวิตและ การทำงาน โดยภาพรวมอยู่ในระดับมากที่สุด เมื่อพิจารณารายด้าน พบว่า ด้านที่มีระดับความสมดุลระหว่างชีวิตและการทำงาน มากที่สุด คือ ด้านสุขภาพกาย และด้านที่มีระดับความสมดุลระหว่างชีวิต และการทำงาน น้อยที่สุด คือ ด้านครอบครัว สำหรับระดับคุณภาพชีวิตในการทำงาน โดยรวม พบว่า อยู่ในระดับมาก โดยระดับคุณภาพชีวิตในการทำงาน ด้านที่มากที่สุด คือ ด้านการบริหารงาน และด้านที่ระดับคุณภาพชีวิตในการทำงานน้อยที่สุด คือ ด้านอิสระจากงาน และผลการศึกษาความสัมพันธ์ระหว่างความสมดุลระหว่างชีวิตและการทำงานโดยรวมและรายด้านกับคุณภาพชีวิต ในการทำงานของพี่เลี้ยงที่ดูแลคนไร้ที่พึ่ง พบว่า มีความสัมพันธ์ในเชิงบวกและมีความสัมพันธ์ใน ระดับต่ำ ข้อเสนอแนะ ได้แก่ หน่วยงานควรมีการกำหนดหลักสูตรฝึกอบรมตามความต้องการ ของผู้ปฏิบัติงาน และหน่วยงานควรมีการส่งเสริมและสนับสนุนสิทธิสวัสดิการเพิ่มเติม (นอกเหนือจากเงินเดือนและสวัสดิการ) อาทิ เงินพิเศษสำหรับคนขยันประจำเดือน โดยการขอความอนุเคราะห์งบประมาณจากภาคีเครือข่าย เพื่อเป็นการสร้างขวัญกำลังใจและเพิ่มแรงจูงใจแก่ผู้ปฏิบัติงาน
DOI: 10.14457/tu.the.2021.1256
title: แบบจำลองอุทกพลศาสตร์ MIKE 11 HD สำหรับประเมินการเก็บกักอุทกภัยในทุ่งหน่วงน้ำโพธิ์พระยา

description: การผันอุทกภัยเข้าทุ่งหน่วงน้ำโพธิ์พระยาเป็นหนึ่งในมาตรการที่สำคัญสำหรับบริหารจัดการน้ำเหนือไหลหลากในพื้นที่ลุ่มน้ำเจ้าพระยา ดังนั้นวิทยานิพนธ์นี้จึงมีวัตถุประสงค์หลักเพื่อพัฒนาแบบจำลองอุทกพลศาสตร์ MIKE 11 HD สำหรับอธิบายพื้นที่และความลึกของน้ำท่วมที่เก็บกักในทุ่งโพธิ์พระยา และเพื่อประยุกต์แบบจำลองที่พัฒนาขึ้นนี้ สำหรับประเมินผลกระทบของภาวะโลกร้อนต่ออุทกภัยที่เก็บกักในอนาคต แบบจำลอง MIKE 11 HD ที่นำเสนอในวิทยานิพนธ์นี้ หลีกเลี่ยงการสะสมของความคลาดเคลื่อน ตั้งแต่การจำลองอุทกภัยในแม่น้ำท่าจีน จนถึงการอธิบายการกระจายอุทกภัยในทุ่งโพธิ์พระยา โดยแบ่งย่อยการจำลองออกเป็นทีละส่วน (ทุ่งโพธิ์พระยา และแม่น้ำท่าจีน) ก่อนที่จะนำมาประกอบรวมกัน ผลการพัฒนาแบบจำลอง MIKE 11 HD โดยใช้ข้อมูลอุทกภัย (อัตราการไหล และระดับน้ำ) ข้อมูลพื้นที่น้ำท่วมของภาพถ่ายดาวเทียม (GISTDA) และข้อมูลความลึกน้ำท่วม ณ จุดสังเกตต่างๆ ระหว่าง ปี พ.ศ.2556 - ค.ศ.2560 พบว่า แบบจำลองนี้อธิบายการกระจายของพื้นที่น้ำท่วม ได้คล้ายคลึงกับข้อมูลพื้นที่น้ำท่วมในภาพถ่ายดาวเทียมของ GISTDA ทั้งในปีปรับเทียบ (พ.ศ. 2556) สอบทาน (พ.ศ.2559) และทดสอบ (พ.ศ. 2560) อีกทั้งมันยังให้ค่าเฉลี่ยและค่าสูงสุดของความลึกของน้ำท่วม ซึ่งแตกต่างจากของข้อมูลตรวจวัดเพียงแค่ 0.06 – 0.13 และ 0.15 – 0.19 เมตร เท่านั้น จากผลลัพธ์การจำลองที่แม่นยำเหล่านี้แบบจำลอง MIKE 11 HD จึงถูกแนะนำให้เป็นส่วนหนึ่งของเครื่องมือ สำหรับบริหารจัดการอุทกภัยในลุ่มน้ำเจ้าพระยาอย่างบูรณาการได้ในลำดับต่อไป แบบจำลองนี้ได้ถูกนำไปประเมินการเก็บกักอุทกภัยในอนาคตภายใต้ภาวะโลกร้อน โดยใช้ข้อมูลผลลัพธ์ของน้ำท่ารายวันจากแบบจำลอง ACCESS-ESM1 , CanESM5 และ HadGEM3 ตามฉากทัศน์ SSP3 และ SSP5 ใน CMIP6 ซึ่งถูกปรับแก้ให้เข้ากับข้อมูลอัตราการไหลด้านเหนือน้ำของสถานี C13 ด้วยวิธีควอนไทล์แม็ปปิ้ง (quantile mapping) ผลการเปรียบเทียบข้อมูลน้ำท่ารายวันปรับแก้ของฉากทัศน์ที่พิจารณาทั้งหมดในอนาคตกับน้ำหลากในปี พ.ศ. 2560 ปรากฎว่า อุทกภัยในอนาคตที่จะรุนแรงกว่าในปีฐาน ได้แก่ อุทกภัยของฉากทัศน์ CanESM5 -SSP3 และ CanESM5-SSP5 เท่านั้น วิทยานิพนธ์นี้จึงใช้อุทกภัยของฉากทัศน์เหล่านี้ ในการประเมินผลกระทบของการเปลี่ยนแปลงภูมิอากาศกับการเก็บกักอุทกภัยในอนาคต ผลการประเมินการเก็บกักอุทกภัยในอนาคตระยะใกล้ (พ.ศ. 2574 – 2593) กลาง (พ.ศ. 2594 – 2613) และไกล (พ.ศ. 2614 – 2633) เปรียบเทียบกับปัจจุบัน (พ.ศ. 2560) พอสรุปได้ว่า ค่าเฉลี่ยและค่าสูงสุดของความลึกน้ำท่วมในอนาคตจะลึกกว่าเดิมมากถึงร้อยละ ร้อยละ 15 – 76 และ 27 – 56 ตามลำดับ ในขณะที่พื้นที่น้ำท่วมในอนาคตจะเพิ่มขึ้นน้อยกว่า (ร้อยละ 0.66 – 13.52)